**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 24-Ի N 2144-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

1. **Նախագծի ընդունման անհրաժեշտությունը**

Նախագծի ընդունումը պայմանավորված է «Նյութական պահուստի մասին» Հայաստանի Հանրապետության օրենքի 6-րդ հոդվածի 3-րդ մասի պահանջներից:

1. **Ընթացիկ իրավիճակը և իրավական ակտի ընդունման անհրաժեշտությունը.**

Ներկայումս գործող որոշմամբ հաստատված ռազմավարական պաշարների պահուստում ներառվող դեղերի և բժշկական նշանակության գույքի անվանացանկում առկա են մի շարք դեղեր, որոնք ՀՀ-ում պետական գրանցում չունեն կամ կիրառությունից դուրս են եկել, ինչպես նաև անհրաժեշտություն է առաջացել վերանայել ռազմավարական պաշարների պահուստում ներառվող դեղերի և բժշկական նշանակության գույքի կուտակման նորմերը, ժամանակացույցը, կազմակերպությունների սուբսիդավորման հարցերը:

**2. Ընթացիկ իրավիճակը և խնդիրները**

Հաշվի առնելով, որ գործող որշմամբ հաստատված ռազմավարական պաշարների պահուստում ներառվող դեղերի և բժշկական նշանակության գույքի անվանացանկը հաստատվել է 2020 թվականին և այս երեք տարիների ընթացքում բազմաթիվ դեղերի ՀՀ-ում պետական գրանցումն ավարտվել է և կապված այլ երկրներում արտակարգ ու ռազմական դրություններով (Ռուսաստան-Ուկրանիա), խնդիր է առաջացել որոշ դեղերի ՀՀ-ում գրանցման կամ ՀՀ-ում գրանցված տարբերակի ներմուծման հետ: Նախագծի ընդունումը պայմանավորված է այն հանգամանքով, որ կորոնավիրուսի հետևանքով բազմաթիվ դեղագործական կազմակերպություններում առկա են հումքի, ռեսուրսների, այդ թվում մարդկային դեֆիցիտ, լոգիստիկ խնդիրներ: Ինչպես նաև առկա են խնդիրներ տնտեսվարող կազմակերպություններում ռազմավարական պաշարների պահուստում ներառվող դեղերի և բժշկական նշանակության գույքի կուտակման նորմերի, ժամանակացույցի, կազմակերպությունների սուբսիդավորման հարցերի վերաբերյալ:

**3. Կարգավորման նպատակը և բնույթը**

Նախագծի նպատակն է հաստատել ռազմավարական պաշարների պահուստում ներառվող դեղերի և բժշկական նշանակության գույքի անվանացանկը և կարգավորել ռազմավարական պաշարների պահուստում ներառվող դեղերի և բժշկական նշանակության գույքի կուտակման նորմերի, ժամանակացույցի, կազմակերպությունների սուբսիդավորման իրավահարաբերությունները: Առողջապահության նախարարության կողմից մշակվել է ռազմավարական պաշարների պահուստում ներառվող դեղերի և բժշկական նշանակության ապրանքների նոր անվանացանկ, նախկին 47 անվանում դեղի և 51 անվանում բժշկական նշանակության ապրանքի փոխարեն, Նախագծով առաջարկվում է 180 անվանում դեղ և 59 անվանում բժշկական նշանակության ապրանք: Նոր անվանացանկը մշակվել է նեղ մասնագետների հետ քննարկման արդյունքում՝ հաշվի առնելով 44 օրյա պատերազմի ժամանակ առաջացած կարիքները: Ցանկում ներառվել են ՀՀ-ում պետական գրանցում ունեցող դեղեր:

**4. Նախագծի մշակման գործընթացում ներգրավված ինստիտուտները և անձինք**

Իրավական ակտի նախագիծը մշակվել է ՀՀ առողջապահության նախարարության աշխատակիցների կողմից:

**5. Լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին**

Կազմակերպությունների կողմից N 1 հավելվածով սահմանված նյութական արժեքները կուտակվում են` համաձայն «Նյութական պահուստի մասին» Հայաստանի Հանրապետության օրենքի 6-րդ հոդվածի 4-րդ մասով սահմանված ռազմավարական պաշարների կուտակման ծավալների, որի արժեքի մինչև 15 տոկոսը սուբսիդավորվում է Հայաստանի Հանրապետության կողմից։

ՀՀ առողջապահության նախարարությունում առկա տեղեկատվության հիման վրա վերլուծվել է Նախագծով առաջարկվող ցանկում առկա դեղերի մասով 2022 թվականի ընթացքում ՀՀ դեղեր ներմուծող կազմակերպությունների ներմուծման ծավալները, և օրինակ «ԱԼՖԱ ՖԱՐՄ Իմպորտ» ՓԲ ընկերության մասով 180 անվանում դեղի համար ընդհանուր գումարը կազմել է շուրջ 2,1 մլրդ. ՀՀ դրամ, Որոշման պահանջի համաձայն 10 տոկոսը կկազմի 210 մլն.ՀՀ դրամ: Գումարային արտահայտությամբ առնվազն 500 մլն.ՀՀ դրամ տարեկան ներմուծման ծավալ ունեցող կազմակերպությունների մասով (շուրջ 8 կազմակերպություն) 180 անվանում դեղի համար ընդհանուր գումարը կազմել է շուրջ 15,0 մլրդ. ՀՀ դրամ, «Նյութական պահուստի մասին» Հայաստանի Հանրապետության օրենքի պահանջի համաձայն 10 տոկոսը կկազմի 1,5 մլրդ. ՀՀ դրամ, իսկ սուբսիդավորման չափը դրա 15 տոկոսը՝ 225,0 մլն. ՀՀ դրամ։

**6. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.**

Սույն նախագիծը չի բխում ռազմավարական կամ ծրագրային որևէ փաստաթղթից: